CELEX: C2007/297/47
Language: da
Date: 2007-12-08 00:00:00
Title: Sag C-457/07: Sag anlagt den 9. oktober 2007 — Kommissionen for De Europæiske Fællesskaber mod Den Portugisiske Republik

8.12.2007   
            
            
               DA
            
            
               Den Europæiske Unions Tidende
            
            
               C 297/29
            
         Sag anlagt den 9. oktober 2007 — Kommissionen for De Europæiske Fællesskaber mod Den Portugisiske Republik
   (Sag C-457/07)
   (2007/C 297/47)
   Processprog: portugisisk
   Parter
   
      Sagsøger: Kommissionen for De Europæiske Fællesskaber (ved S. Pardo Quintillán og P. Andrade, som befuldmægtigede)
   
      Sagsøgt: Den Portugisiske Republik
   Sagsøgerens påstande
   Kommissionen har nedlagt påstand om, at
   
               —
            
            
               det fastslås, at Den Portugisiske Republik ikke har opfyldt Domstolens dom (Første Afdeling) af 10. november 2005 afsagt i sag C-432/03, Kommissionen mod Den Portugisiske Republik
            
         
               —
            
            
               Den Portugisiske Republik pålægges en tvangsbøde på 37 400 EUR pr. dag indtil den opfylder Domstolens dom
            
         
               —
            
            
               Den Portugisiske Republik pålægges dagbøder på 5 280 EUR fra den 10. november 2005, der er datoen for afsigelsen af den dom, hvori traktatbruddet fastslås, og indtil den dag, hvor den portugisiske stat har opfyldt dommen, eller indtil den dag, hvor Domstolen har truffet afgørelse i henhold til artikel 228 EF
            
         
               —
            
            
               Den Portugisiske Republik tilpligtes at betale sagens omkostninger.
            
         Søgsmålsgrunde og væsentligste argumenter
   Kommissionen er af den opfattelse, at Den Portugisiske Republik fortsat begrænser adgangen til markedet, idet den kræver forudgående godkendelse for nye byggevarer, vedrørende hvilke der hverken foreligger tekniske specifikationer eller gensidig anerkendelse, som attesterer disse varers egnethed til en given anvendelse. Den Portugisiske Republik begrænser også fortsat adgangen til markedet ved ikke at anerkende ækvivalensen af attester udstedt i de andre medlemsstater med hensyn til nye varer, vedrørende hvilke der ikke foreligger tekniske specifikationer, når anmodningen om anerkendelse foretages af erhvervsdrivende, som hverken er fabrikanten eller dennes befuldmægtigede.
   Den portugisiske lovgivning præcisere fortsat ikke, hvilke kriterier myndighederne skal anvende ved vurderingen af anmodninger om godkendelse, for at vurderingen ikke foretages arbitrært. Hvis der ikke foreligger tekniske specifikationer, foreskriver den portugisiske lov kriterier for vurderingen ved afgørelser om anerkendelse, der ikke er objektive, og som er diskriminerende.
   Den Portugisiske Republik har fortsat ikke truffet de foranstaltninger, den burde have truffet med hensyn til de erhvervsdrivende, overfor hvilke den anvendte de lovbestemmelser, der er i strid med EF-traktatens artikel 28 og 30.